Condicions financeres dels préstecs
Procediment de tramitació telemàtica de les sol·licituds d'ajut al DAAM relatives a projectes d'inversió, circulant o capitalització d'empreses en l'àmbit de la indústria agroalimentària
Principis ètics i regles de conducta als quals les persones beneficiàries d'aquests ajuts han d'adequar la seva activitat, i efectes d'un eventual incompliment d'aquests principis.
En la conjuntura econòmica actual i previsiblement futura, de restricció del crèdit, el Departament d'Agricultura, Ramaderia, Pesca, Alimentació i Medi Natural (en endavant, DAAM) considera necessari donar suport a la reactivació econòmica de les empreses agràries, agroalimentàries, forestals i del sector de la pesca i l'aqüicultura de Catalunya.
L'estabilitat en les produccions agràries, forestals i pesqueres és un factor primordial per al manteniment de les rendes de les explotacions i l'assegurament d'una continuïtat productiva, tant en quantitat com en qualitat, la qual cosa reforça, especialment, la confiança dels consumidors.
L'Ordre AAM/146/2014, de 9 de maig, va aprovar les bases reguladores dels ajuts en forma de garantia per al finançament de projectes d'inversió de les empreses agràries i agroalimentàries i va obrir la convocatòria corresponent.
Amb aquests ajuts es pretenia donar resposta a la manca d'accés al crèdit de les explotacions agràries i la indústria agroalimentària, molt especialment per les dificultats per garantir els préstecs, la qual cosa s'afegia a les dificultats que les explotacions agràries i la indústria associada a la producció agrària estaven experimentant en el context de crisi econòmica dels darrers anys.
Aquesta garantia es limitava als préstecs sol·licitats per finançar actuacions en determinades inversions en el sector agrari i de l'agroindústria.
Durant el període d'aplicació d'aquests ajuts s'ha pogut constatar que la seva configuració, limitada a projectes d'inversió, no ha donat resposta a les necessitats reals de les empreses agràries i la indústria agroalimentària i resulta necessari afavorir el seu finançament de forma més efectiva, sense limitar la finalitat dels préstecs que es pretenen garantir.
D'altra banda, l'estiu de 2014 els sectors de la fruita i els cítrics, i, en l'àmbit carni, el porcí especialment, van patir els efectes del vet de Rússia a les exportacions de productes agroalimentaris, circumstància que ha afegit noves necessitats de finançament a les empreses afectades.
En el cas de la fruita i els cítrics, aquesta circumstància s'ha vist agreujada per les gelades i les adversitats climàtiques que han tingut lloc els darrers mesos.
Així mateix s'ha considerat convenient obrir aquest suport al sector forestal i el de la pesca i l'aqüicultura, igualment afectats per la situació econòmica actual.
Per pal·liar aquests efectes, el DAAM preveu signar un conveni de col·laboració amb l'Institut Català de Finances de Catalunya (en endavant, ICF) pel qual es constitueix un fons de garantia per al finançament per donar cobertura als préstecs que les empreses agràries, agroalimentàries, forestals i del sector de la pesca i l'aqüicultura pretenguin formalitzar amb l'ICF per import de 61.880.000,00 euros, dels quals el DAAM assumeix el 80% de la garantia del risc viu.
Valorada la conveniència de donar suport a les empreses agràries, agroalimentàries, forestals i del sector de la pesca i l'aqüicultura que volen accedir al crèdit, d'acord amb el que estableix l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la secretària general, i en ús de les atribucions que m'han estat conferides,
2.1 Convocar els ajuts de minimis en forma de garantia per al finançament de les empreses agràries, agroalimentàries, forestals i del sector de la pesca i l'aqüicultura amb les finalitats següents:
- Préstecs per al finançament d'inversió en actius fixos d'immobilitzat material i immaterial efectuats en territori de Catalunya.
L'ajut consisteix en la prestació del 80% de la garantia del risc viu dels préstecs formalitzats amb l'ICF destinats a les finalitats esmentades en el paràgraf anterior, amb les condicions descrites a l'apartat 4 de l'annex 1 i a l'annex 2, en el marc del conveni de col·laboració entre el DAAM i l'ICF.
2.2 La presentació de sol·licituds es pot efectuar l'endemà de la publicació d'aquesta disposició en el DOGC i roman oberta fins a exhaurir el pressupost amb què es dota aquesta línia d'ajuts.
2.3 L'import màxim que aporta el DAAM per prestar garantia per promoure les actuacions subvencionables en els àmbits descrits a l'apartat 1 és de 25.381.875,00 euros per garantir un volum de préstecs per import màxim de 61.880.000,00 euros.
L'aportació del DAAM va a càrrec de les partides pressupostàries AG03 D/841000100/6120/0000 per import de 2.000.000,00 euros, AG06 D/841000100/6130/0000 per import de 10.000.000,00 euros i AG07 D/841000100/5510/0000 per import de 881.875,00 euros, dels pressupostos del DAAM per a 2015.
La resta, per un import d'12.500.000,00 euros, correspon a la quantia no aplicada a l'aportació ja feta a l'ICF per part del DAAM en virtut de l'Ordre AAM/146/2014, de 9 de maig, i del conveni signat el 9 de maig de 2014.
L'aportació del DAAM representa el 80% de la garantia del risc viu de cada préstec, amb el límit de la quantia de minimis al qual es subjecten aquests ajuts.
La concessió de l'ajut queda condicionada a l'aprovació del préstec per part de l'ICF.
2.4 Els ajuts a les empreses dedicades a la producció primària de productes agrícoles es sotmeten al Reglament (UE) 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis en el sector agrícola (DOUE L-352, de 24.12.2013), els ajuts a les empreses agroalimentàries i les forestals es sotmeten al Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis d'acord amb l'àmbit d'aplicació establert en el seu article 1 (DOUE L-352, de 24.12.2013), i els ajuts a les empreses del sector de la pesca i l'aqüicultura es sotmeten al Reglament (UE) 717/2014 de la Comissió, de 27 de juny de 2014, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis en el sector de la pesca i de l'aqüicultura (DOUE L-190, de 28.6.2014).
2.5 L'òrgan instructor, en funció de la matèria objecte del préstec a garantir, i d'acord amb les funcions atribuïdes en el Decret 270/2013, de 23 de desembre, és:
- En els ajuts en matèries de la competència de la Direcció General d'Agricultura i Ramaderia, el/la cap del Servei d'Ordenació Agrícola, del Servei de Sòls i Gestió Mediambiental de la Producció Agrària, del Servei de Sanitat Vegetal, del Servei d'Ordenació Ramadera, del Servei d'Alimentació Animal i Seguretat de la Producció Ramadera, del Servei de Prevenció en Salut Animal.
- En els ajuts en matèries de la competència de la Direcció General de Desenvolupament Rural, el/la subdirector/a general d'Infraestructures Rurals, el/la cap del Servei d'Ajuts a la Competitivitat Agrària i el/la cap Servei d'Ajuts a la Sostenibilitat Agrària.
- En els ajuts a les empreses agroalimentàries, el/la cap de Servei d'Indústries i Comercialització Agroalimentària de la Direcció General d'Alimentació, Qualitat i Indústries Agroalimentàries.
- En els ajuts a les empreses forestals, el/la cap del Servei de Gestió Forestal de la Direcció General del Medi Natural i Biodiversitat.
- En els ajuts a les empreses del sector de la pesca i l'aqüicultura, el/la cap del Servei de Foment d'Estructures Pesqueres.
2.6 L'òrgan competent per emetre la resolució sobre les sol·licituds és, segons la matèria i d'acord amb les funcions atribuïdes en el Decret 270/2013, de 23 de desembre:
- La persona titular de la Direcció General d'Agricultura i Ramaderia.
Es nomena una Comissió de Valoració, que serà l'òrgan col·legiat encarregat de valorar les sol·licituds d'ajut, integrada per:
En el cas de les sol·licituds d'empreses del sector agrícola, pel subdirector o la subdirectora general d'Agricultura, el/la cap del Servei d'Ordenació Agrícola, i el/la cap del Servei de Sòls i de Gestió Mediambiental de la Producció Agrària i el/la cap del Servei de Sanitat Vegetal.
En el cas de les sol·licituds d'empreses del sector ramader, pel/la subdirector/a general de Ramaderia, el/la cap del Servei d'Ordenació Ramadera, el/la cap del Servei d'Alimentació Animal i Seguretat de la Producció Ramadera i el/la cap del Servei de Prevenció en Salut Animal.
- La persona titular de la Direcció General de Desenvolupament Rural.
Es nomena una Comissió de Valoració, que serà l'òrgan col·legiat encarregat de valorar les sol·licituds d'ajut, integrada pel subdirector o la subdirectora general de Planificació Rural, el subdirector o subdirectora d'Infraestructures Rurals, el/la cap del Servei de Competitivitat Agrària i el/la cap del Servei de Sostenibilitat Agrària.
- La persona titular de la Direcció General d'Alimentació, Qualitat i Indústries Agroalimentàries.
Es nomena una Comissió de Valoració, que serà l'òrgan col·legiat encarregat de valorar les sol·licituds d'ajut, integrada pel subdirector o la subdirectora general d'Indústries i Qualitat Agroalimentària, el subdirector o la subdirectora de Transferència i Innovació Agroalimentària, i el/la cap del Servei de Promoció de la Qualitat Agroalimentària.
- La persona titular de la Direcció General del Medi Natural i Biodiversitat.
Es nomena una Comissió de Valoració, que serà l'òrgan col·legiat encarregat de valorar les sol·licituds d'ajut, integrat pel subdirector o la subdirectora general de Boscos, el/la cap del Servei de Gestió de Recursos, i el/la cap del Servei de Gestió Forestal.
- La persona titular de la Direcció General de Pesca i Afers Marítims.
Es nomena una Comissió de Valoració, que serà l'òrgan col·legiat encarregat de valorar les sol·licituds d'ajut, integrat per subdirector o subdirectora general de Pesca, el/la cap del Servei de Recursos Marins i el/la cap del Servei de Foment de les Estructures Pesqueres.
2.7 El termini màxim per emetre la resolució i notificar-la a la persona sol·licitant per escrit o telemàticament, en funció de l'opció escollida per la persona sol·licitant, és de 30 dies a comptar des de l'endemà de la data de presentació de l'imprès de la sol·licitud de l'ajut al DAAM.
2.8 Contra la resolució del director o la directora general, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.9 Els ajuts concedits es faran públics a la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts fent ús dels mitjans electrònics establerts.
Els ajuts que superin els 3.000 euros es publicaran, a més, en el Diari Oficial de la Generalitat de Catalunya.
Els expedients d'ajuts que s'hagin atorgat d'acord amb l'Ordre AAM/146/2014, de 9 de maig, es continuaran regint per les bases reguladores aprovades en l'Ordre esmentada.
Les sol·licituds efectuades abans de l'entrada en vigor d'aquesta Ordre es tramitaran d'acord amb les bases reguladores aprovades a l'article 1 d'aquesta Ordre.
Es faculta la secretària general per modificar mitjançant resolució les condicions financeres dels préstecs que figuren a l'annex 2 per adaptar-les a les que s'estableixin en el conveni amb l'ICF en funció de les condicions de mercat en cada moment.
L'objecte d'aquestes bases reguladores és regular la concessió dels ajuts en forma de garantia per al finançament de les empreses agràries, agroalimentàries, forestals i del sector de la pesca i l'aqüicultura amb seu social a Catalunya.
2.1 Poden ser beneficiaris d'aquesta línia d'ajuts les persones físiques i les persones jurídiques, independentment de la seva forma jurídica, titulars d'empreses agràries, agroalimentàries, forestals i del sector de la pesca i l'aqüicultura, amb seu social a Catalunya.
Així mateix poden tenir la condició de beneficiàries altres empreses que de forma exclusiva prestin serveis relacionats amb l'activitat agrícola o ramadera, les corporacions de dret públic i les agrupacions amb personalitat jurídica que estiguin constituïdes amb finalitats relacionades amb les activitats esmentades, com ara la qualitat diferenciada o l'aprofitament del reg, i els consorcis amb representació d'interessos econòmics públics i privats, que compleixin les condicions exigides en aquestes bases reguladores i que tinguin seu social a Catalunya.
2.2 Donat que es tracta d'ajuts sotmesos al règim de minimis, no poden ser beneficiàries les persones a què fan referència l'article 1 del Reglament (UE) 1407/2013, l'article 1 del Reglament (UE) 1408/2013 i l'article 1 del Reglament (UE) 717/2014.
Requisits de les persones beneficiàries
3.1 Per obtenir la condició de beneficiàries de les subvencions, les persones sol·licitants han de complir abans que l'ICF autoritzi el préstec els requisits i les condicions generals que estableix l'article 13 de la Llei 38/2003, de 17 de novembre, general de subvencions, els que resultin de l'aplicació d'aquestes bases reguladores i els següents:
a) No tenir autoritzat un préstec a l'empara de l'Ordre EMO/49/2014, de 19 de febrer, per la qual s'estableixen les bases reguladores de la línia d'ajuts en forma de garantia per al finançament de les empreses de l'economia social, i s'obre la convocatòria per a l'any 2014.
c) Presentar declaració sobre si s'han demanat i/o obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada.
d) Complir la normativa sobre propietat intel·lectual, si escau.
e) Estar donat d'alta en el cens de l'impost sobre activitats econòmiques en aquells supòsits en què sigui obligatori.
g) Complir amb la quota de reserva per a la integració social del personal discapacitat que estableix la legislació vigent, si escau.
h) En el supòsit que l'empresa tingui una plantilla igual o superior a vint-i-cinc persones, preveure, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball
i) Fer constar, almenys en català, els rètols i les informacions de caràcter fix i que contenen el text que ha de figurar a l'interior dels centres laborals adreçats a les persones que hi treballen, d'acord amb la Llei 1/1998, de 7 de gener, de política lingüística.
j) En el cas de fundacions i associacions, haver adaptat els seus Estatuts a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
k) En el cas de fundacions, haver presentat els comptes anuals davant el Protectorat.
l) No estar subjectes a una ordre de recuperació pendent, després d'una decisió de la Comissió declarant un ajut il·legal i incompatible amb el mercat comú.
m) No trobar-se en situació de crisi segons la definició que estableix la Comunicació 2014/C 249/01 de la Comissió, de 31 de juliol de 2014.
n) Ser titular del compte on s'ha d'ingressar el préstec.
o) Complir la normativa en matèria de seguretat i salut laboral, mediambiental, higiene i benestar animal, si escau.
p) Les persones sol·licitants d'aquests ajuts s'han d'adherir al codi ètic que figura en l'annex 4 d'aquesta Ordre
3.2 Si es tracta d'una agrupació de persones sense personalitat jurídica, cadascun dels integrants de l'agrupació ha de complir els requisits exigits en aquestes bases reguladores, els quals s'acreditaran a través de la documentació que preveu l'apartat 7.
3.3 En el cas dels ajuts sotmesos al Reglament (UE) 1408/2013, sense perjudici del límit quantitatiu que disposa l'article 3.2 de l'esmentat reglament, el règim d'acumulació amb altres ajuts de minimis es regeix pel que estableix l'article 5 de l'esmentat reglament.
En el cas dels ajuts sotmesos al Reglament (UE) 1407/2013, sense perjudici de les limitacions que disposa l'article 3 de l'esmentat reglament, el règim d'acumulació amb altres ajuts de minimis es regeix pel que estableix l'article 5 de l'esmentat reglament.
Els ajuts sotmesos al Reglament (UE) 717/2014, sense perjudici del límit quantitatiu que disposat l'article 3 de l'esmentat reglament, es regeixen per les normes d'acumulació contingudes a l'article 5 de l'esmentat reglament.
Els ajuts que s'estableixen en aquesta Ordre es podran acumular a d'altres ajuts públics per les mateixes despeses subvencionables, sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa europea.
4.1 Aquests ajuts en forma de garantia es poden destinar a garantir les següents operacions de préstecs:
- Préstecs per al finançament d'inversió en actius fixos d'immobilitzat material i immaterial.
4.2 Un cop aprovat el préstec per l'Institut Català de Finances (ICF), la direcció general competent ha d'emetre la resolució corresponent.
La garantia del DAAM no podrà ser superior al 80% del risc viu de cada préstec formalitzat a través de l'ICF d'acord amb el Conveni entre el DAAM i l'ICF per constituir un fons de provisions amb càrrec al pressupost del DAAM.
4.3 L'import de l'ajut es calcularà, en funció de l'àmbit d'aplicació respectiu, d'acord amb el que estableixen els Reglaments (UE) 1407/2013, (UE) 1408/2013, de la Comissió de 18 de desembre de 2013 i (UE) 717/2014, de la Comissió, de 27 de juny de 2014.
L'ajut respectarà el límit de la quantia de minimis al qual es subjecten aquests ajuts.
4.4 Imports màxims i mínims dels préstecs:
4.4.1 Préstecs per al finançament d'inversió en actius fixos d'immobilitzat material i immaterial.
a) Per ajuts de garantia de préstecs sotmesos al RUE 1407/2013:
Préstecs de més de cinc anys i fins a deu anys: import mínim de 3.000,00 € i màxim de 937.500,00 euros.
Préstecs de fins a cinc anys: import mínim de 3.000,00 euros i màxim d'1.500.000,00 euros.
Si els préstecs són inferiors als terminis i als imports màxims establerts en els paràgrafs precedents, l'import de subvenció equivalent bruta de la garantia es calcularà com una part proporcional del límit màxim de 200.000,00€ durant qualsevol període de tres exercicis fiscals.
b) Per ajuts de garantia de préstecs sotmesos al RUE 1408/2013:
Préstecs de més de cinc anys i fins a deu anys: import mínim de garantia de 3.000,00 euros i màxim de 75.000,00 euros.
Préstecs de fins a cinc anys: import mínim de garantia de 3.000,00 euros i màxim de 150.000,00 euros.
Si els préstecs són inferiors als terminis i els imports màxims establerts en els paràgrafs precedents, l'import de subvenció equivalent bruta de la garantia es calcularà com una part proporcional del límit màxim de 20.000,00 € durant qualsevol període de tres exercicis fiscals
c) Per ajuts de garantia de préstecs sotmesos al RUE 717/2014:
Préstecs de més de cinc anys i fins a deu anys: import mínim de 3.000,00 euros i màxim de 140.625,00 euros.
Préstecs de fins a cinc anys: import mínim de 3.000,00 euros i màxim de 281.250,00 euros.
4.4.2 Préstecs per a capitalització d'empreses:
Amb caràcter general, import mínim de 10.000,00€ i màxim de 100.000,00 € per soci amb una durada màxim de vuit anys.
L'ajut corresponent a la quantia d'aquests imports no pot ultrapassar el límit de la quantia de minimis al qual es subjecti l'ajut que estableix l'apartat 4.4.1.
4.4.3 Préstecs per a necessitats de circulant:
Amb caràcter general, import mínim de 3.000,00 € i màxim de 500.000,00€, amb una durada màxima de cinc anys.
L'ajut corresponent a la quantia d'aquests imports no pot ultrapassar el límit de la quantia de minimis al que es subjecti l'ajut establert a l'apartat 4.4.1.
4.5 En cap cas, l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar pel beneficiari.
4.6 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Es consideren objecte d'ajut les tipologies de projectes següents:
5.1 Projectes d'inversió: s'entendrà per inversió l'adquisició d'un o diversos actius fixos, materials o immaterials, dels inclosos al grup 2 del Pla general de comptabilitat, adscrits a la consecució d'una mateixa finalitat.
S'entendrà per actiu productiu aquell que s'incorpori a l'activitat principal de l'empresa i, conseqüentment, augmenti el valor de l'immobilitzat brut del seu balanç.
5.2 Projectes de capitalització d'empreses: projectes destinats a incrementar el capital social de l'entitat.
5.3 Projectes de circulant: projectes relatius a l'activitat del dia de l'empresa, necessitats de tresoreria, compra d'estocs o finançament de clients.
5.4 Les despeses subvencionables es poden haver realitzat des dels 6 mesos anteriors a la presentació de sol·licitud de l'ajut fins a cinc anys després de l'esmentada presentació.
5.5 L'ajut no es destinarà a finançar la creació ni la posada en funcionament d'una xarxa de distribució a d'altres països.
5.6 Atès que es tracta d'ajuts sotmesos al règim de minimis, no poden ser objecte de subvenció les actuacions descrites a l'article 1 del Reglament (UE) 1407/2013, l'article 1 del Reglament (UE) 1408/2013 i l'article 1 del Reglament (UE) 717/2014, mb relació a l'aplicació de cada règim de minimis.
Sol·licitud del préstec a l'ICF i sol·licitud d'ajut al DAAM.
6.1 Abans de presentar la sol·licitud d'ajut al DAAM, s'ha de presentar telemàticament la sol·licitud de préstec a l'ICF al portal FinEmpresa ( www.icf.cat ), en un imprès normalitzat que es podrà obtenir al mateix portal.
Aquesta sol·licitud ha d'anar acompanyada de la documentació que es detalla a l'apartat 7.
6.2 L'ICF valorarà les sol·licituds tenint en compte l'ordre de presentació cronològica en el portal FinEmpresa, i també els riscos de l'operació, i informarà del resultat de l'estudi de risc per mitjà del portal FinEmpresa.
6.3 Amb la proposta favorable de l'ICF, s'ha de presentar al DARP la sol·licitud per acollir-se a aquests ajuts per mitjans telemàtics des de la pàgina web http://seu.gencat.cat/, d'acord amb el procediment establert en l'annex 2, i mitjançant els formularis normalitzats establerts pel DARP.
7.1 A la sol·licitud de préstec a l'ICF per a qualsevol operació de les descrites a l'apartat 4.1, s'hi ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DAAM i les dades de la qual no hagin variat i continuïn essent vigents.
En aquest cas, caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida:
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat l'ICF i el DAAM a obtenir aquesta informació, d'acord amb el que estableix l'apartat 7.4.
En formularis electrònics no cal aquesta verificació.
b) Memòria explicativa de l'empresa.
c) Memòria explicativa del projecte, en el cas de projectes d'inversió, o justificació de la necessitat de circulant o de capitalització en el cas que l'ajut s'hagi sol·licitat per aquests conceptes.
d) Factura proforma de les actuacions a realitzar, en el cas de projectes d'inversió.
Quan l'import de la despesa subvencionable superi les quanties establertes en el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, el/la beneficiari/ària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzar amb anterioritat a la subvenció.
L'elecció entre les ofertes, que s'hauran d'aportar en la justificació, o, si s'escau, en la sol·licitud de subvenció, es realitzarà conforme a criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa.
Les tres ofertes han de provenir d'empreses que no formin part del mateix grup de societats, d'acord amb els supòsits que estableix l'article 42 del codi de comerç.
f) Balanços i comptes d'explotació fiscals dels darrers tres exercicis, més el del darrer trimestre de l'exercici en curs.
En aquelles empreses on es facin auditories els balanços es substituiran pels informes d'auditoria.
En cas contrari, cal aportar també els comptes anuals detallats.
g) Fitxa CIRBE: relació de préstecs, crèdits, avals i riscos davant les entitats financeres.
Aquesta fitxa es pot sol·licitar per mitjà de la pàgina web del Banc d'Espanya ( http://www.bde.es/clientebanca/cirbe/acceso/derecho.htm ).
j) Declaració responsable de la persona sol·licitant que acrediti el compliment dels requisits establerts a les lletres a) a n) de l'apartat 3.1.
El model de declaració responsable està disponible al web del DAAM http://agricultura.gencat.cat.
k) Documentació que acrediti que la persona sol·licitant compleix la normativa en matèria de seguretat i salut laboral, mediambiental, d'higiene i de benestar animal, si s'escau, en funció del tipus d'inversió.
l) En cas de persones jurídiques, acord de l'òrgan competent segons els estatuts de l'entitat per sol·licitar el préstec i l'ajut corresponent i acceptar els compromisos corresponents.
No caldrà aquest certificat en cas d'administrador únic.
m) Permís d'obra o la seva sol·licitud, si escau.
n) En el cas de projectes d'inversions, quan les actuacions s'hagin d'efectuar en terrenys propietat d'una altra persona, autorització del propietari del/s terreny/s.
7.2 Per als préstecs per a capitalització d'empreses, a més de la documentació a què fa referència l'apartat 7.1 precedent, cal adjuntar-hi la documentació següent:
a) Si la persona sol·licitant del préstec és una persona física ha de presentar:
Declaració de la renda del darrer exercici (IRPF) o autorització per consultar aquestes dades.
Còpia dels últims rebuts dels préstecs del titular.
b) Si la persona sol·licitant del préstec és una persona jurídica ha de presentar:
Estats financers dels darrers 2 anys i de l'any en curs (auditoria o impost de societats).
Còpia dels últims préstecs de la persona titular.
c) La documentació a presentar de l'empresa a capitalitzar és la següent:
Mapa bancari detallant els venciments anuals de capital.
Fitxa CIRBE (Aquesta fitxa es pot sol·licitar per mitjà de la pàgina web del Banc d'Espanya http://www.bde.es/clientebanca/cirbe/acceso/derecho.htm ).
Memòria comercial de l'empresa.
Estats financers del darrer exercici fiscal i de l'any en curs (auditoria o impost de societats).
7.3 A la sol·licitud de préstec a l'ICF, també s'hi ha d'adjuntar una relació dels ajuts de minimis rebuts durant l'exercici fiscal en curs i, si s'escau, en els dos exercicis fiscals anteriors, així com una relació dels ajuts rebuts de qualsevol Administració pública per finançar el mateix projecte per al qual ara es demana el préstec.
7.4 La presentació de la sol·licitud de l'ajut per part de la persona interessada, que s'efectua un cop emès informe favorable del préstec per l'ICF, comportarà l'autorització al DAAM per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Així mateix, el DAAM podrà requerir la persona sol·licitant per completar o aportar documentació complementària de la indicada a l'apartat 7 per verificar el compliment de les condicions de l'ajut.
La presentació de sol·licituds es pot efectuar des de l'endemà de la publicació d'aquesta disposició en el DOGC i roman oberta fins a exhaurir el pressupost amb què es dota aquesta línia d'ajuts.
Procediment de concessió de l'ajut
9.1 El procediment de concessió dels ajuts regulats en aquestes bases es tramita en règim de concurrència no competitiva, i es resoldrà fins a exhaurir el crèdit disponible que consta en la convocatòria.
9.2 Les sol·licituds d'ajut es tramitaran i es resoldran per ordre cronològic de presentació de la sol·licitud d'ajuts al registre del DAAM.
9.3 Un cop exhaurit el pressupost, la presentació de la sol·licitud no dóna cap dret a l'obtenció de l'ajut.
10.1 La Comissió de valoració és l'encarregada de proposar els projectes auxiliables, prèviament estudiats els criteris d'elegibilitat pels tècnics competents.
La Comissió de valoració pot sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
10.2 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
10.3 Un cop aprovada l'operació per l'ICF, la direcció general competent per raó de la matèria i un cop efectuats els tràmits a què fan referència els subapartats 1 i 2 precedents, autoritzarà a l'ICF la seva imputació amb càrrec al fons i emetrà la resolució d'atorgament de l'ajut en forma de garantia de l'operació en el termini establert en la convocatòria, d'acord amb la proposta de la Comissió de valoració i l'òrgan instructor.
10.4 Els actes de tràmit que hagi de notificar l'òrgan instructor o el concedent es notificaran a les persones interessades d'acord amb l'apartat 8 de l'annex 3 d'aquesta Ordre.
11.2 Comporta el desistiment de la sol·licitud la manca de presentació de qualsevol dels documents que preveu la base 7 o la manca d'esmena dels requisits esmenables, dins el termini de 10 dies hàbils i amb el requeriment previ.
11.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades.
11.4 Qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
12.1 En la resolució de concessió de l'ajut, figurarà, com a mínim, el caràcter d'ajut de minimis així com esment exprés del Reglament de minimis que li sigui d'aplicació i el DOUE on surt publicada aquesta norma de minimis, les condicions que haurà de complir la persona beneficiària, l'import del préstec i la garantia aprovats, la quantia de l'ajut equivalent i les condicions i els terminis per a la realització de l'actuació objecte de l'ajut.
12.2 Els beneficiaris han d'estar al corrent de les seves obligacions amb l'Administració tributària i la social i amb la Generalitat de Catalunya.
Aquesta comprovació, l'efectua d'ofici el DAAM en el cas que la persona beneficiària l'hagi autoritzat d'acord amb el que preveu l'apartat 7.5 d'aquestes bases reguladores.
12.3 L'ICF comunicarà a la direcció general competent del DAAM les persones que no reuneixen els requisits per ser beneficiàries dels préstecs o bé que han desistit de la seva sol·licitud.
12.4 L'ICF comunicarà mensualment al DAAM la relació de préstecs formalitzats indicant el beneficiari i l'import.
12.5 La notificació de la resolució s'efectuarà d'acord amb l'apartat 8 de l'annex 3 d'aquesta Ordre.
13.1 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió de l'Administració, o per l'obtenció concurrent d'altres ajuts.
13.2 Per causes degudament justificades, i amb la sol·licitud prèvia de la persona beneficiària, es pot modificar la resolució de concessió pel que fa als terminis en què s'han d'efectuar les despeses auxiliables, sempre que no restin afectades les condicions establertes per a la concessió de l'ajut a l'operació del préstec, en cas d'alteració de les condicions que sobrevinguin al projecte finançat i que siguin justificades suficientment per la persona beneficiària abans del termini d'execució del projecte.
Obligacions i compromisos de les persones beneficiaries
Les persones beneficiàries han de complir les obligacions i els compromisos que es detallen a continuació i que hauran d'acceptar expressament mitjançant la sol·licitud:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de l'ajut.
b) Comunicar mitjançant un escrit adreçat a la Direcció de Serveis del DAAM, abans de realitzar-los, els canvis substancials a les actuacions i/o als pressupostos presentats inicialment, degudament motivats, per a la valoració i, en el seu cas, l'acceptació per part de l'òrgan que concedeix la subvenció.
Aquest òrgan comunicarà la resolució que prengui a la persona interessada en un termini de trenta dies hàbils.
Les modificacions de les actuacions que incrementin l'import de la inversió màxima subvencionable amb posterioritat a la formalització del préstec no afectaran l'import de l'ajut concedit.
c) Comunicar al DAAM l'obtenció d'altres subvencions o ajuts, ingressos o recursos per a la mateixa finalitat i/o despeses, procedents de qualsevol administració, entitats públiques o privades, nacionals o internacionals.
d) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics exigits en aquetes bases reguladores, amb la finalitat de garantir l'exercici adequat de les facultats de comprovació i control.
e) Conservar els documents justificatius de l'aplicació dels fons rebuts mentre puguin ser objecte de les actuacions de comprovació i control durant un període mínim de 5 anys.
f) En el cas de subrogació del préstec subvencionat, aquesta ha d'haver estat autoritzada prèviament pel DAAM i l'ICF.
La manca d'aquesta comunicació es considera causa de reintegrament.
g) Mantenir l'activitat a la qual va lligat el préstec i l'ajut en forma d'aval com a mínim el mateix termini que dura el préstec a partir de la data de la certificació de les actuacions, a excepció dels casos de força major.
h) Procedir al reintegrament de l'ajut percebut en els supòsits previstos a l'apartat 16 d'aquestes bases reguladores.
i) Sotmetre's a les actuacions de comprovació que corresponguin a l'ICF i al DAAM i a les de control de l'activitat econòmica i financera que corresponguin a la Intervenció General de la Generalitat de Catalunya, la Sindicatura de Comptes o a altres òrgans competents, tant nacionals com comunitaris, aportant tota la informació que li sigui requerida en l'exercici de les actuacions esmentades.
j) En el cas d'inversions, fer constar les identificacions visuals del DAAM, sempre vinculades amb l'escut de la Generalitat de Catalunya i la frase "Amb la col·laboració del Departament d'Agricultura, Ramaderia, Pesca, Alimentació i Medi Natural de la Generalitat de Catalunya", segons les normes d'harmonització del Programa d'identificació visual de la Generalitat de Catalunya, en la documentació i imatge que es generin com a conseqüència de la implementació de les actuacions desenvolupades amb la subvenció del DAAM.
15.1 Les persones beneficiàries han de realitzar les actuacions objecte dels ajuts d'acord amb el que estableix l'apartat 5.4 i justificar-les en el termini que estableixi la resolució de concessió, que no pot ser superior a la durada del préstec.
En el cas de préstecs per a circulant i capitalització d'empreses, la justificació consistirà en l'acreditació del compliment del compromís establert a l'apartat 14.g).
15.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
15.3 En el cas de projectes d'inversió, la documentació justificativa a presentar és la següent:
a) Compte justificatiu, d'acord amb el model normalitzat que es podrà obtenir en qualsevol dependència del DAAM o al web http://agricultura.gencat.cat/guiajustificacioajuts.
La persona beneficiaria ha de justificar l'import total de la despesa aprovada per a la qual es va sol·licitar l'ajut mitjançant les factures originals corresponents, adjuntant els documents acreditatius del pagament; en el cas d'haver efectuat el pagament amb xec/pagaré nominatiu, cal presentar una còpia del xec i l'extracte bancari corresponent; en cas d'haver efectuat el pagament mitjançant una transferència, caldrà presentar o bé el rebut del banc on es detalli el moviment o bé un certificat emès pel banc indicant que s'ha efectuat la transferència, o bé un document comptable de valor probatori equivalent.
No s'acceptarà cap pagaré nominatiu en què la data del venciment superi la data de justificació que marca l'ordre.
Les factures han d'indicar amb tota claredat a quins conceptes del pressupost presentat amb la sol·licitud es refereixen.
Les factures i els justificants de pagament han d'anar a nom de la persona beneficiaria de l'ajut.
Aquesta documentació es presentarà, preferentment, a l'oficina comarcal o als serveis territorials del DAAM corresponents, sense perjudici de fer ús de la resta de mitjans que estableixen la Llei 30/1992, de 26 de novembre, i la Llei 26/2010, del 3 d'agost.
b) Memòria justificativa, d'acord amb el model normalitzat que es podrà obtenir en qualsevol dependència del DAAM o al web http://agricultura.gencat.cat/guiajustificacioajuts.
15.4 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes les persones beneficiàries han de facilitar tota la informació complementària que els sigui requerida pel DAAM.
15.5 Les persones beneficiàries, per rebre l'import de les subvencions han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix l'apartat 7.5 d'aquestes bases reguladores.
15.6 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el qie estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
15.7 La regulació dels pagaments en efectiu és la continguda a l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
Revocació i reintegrament de l'equivalent de la subvenció en forma de garantia.
16.1 L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions.
16.2 Són causes d'invalidesa de la resolució de concessió, que comporten l'obligació de tornar la quantia corresponent a l'equivalent de subvenció calculada d'acord amb el reglament de minimis aplicable en funció de la línia d'ajut, les que estableix l'article 36 de la Llei 38/2003, de 17 de novembre, general de subvencions.
16.3 També serà procedent el reintegrament de la quantia corresponent a l'equivalent de subvenció calculada d'acord amb el reglament de minimis aplicable en funció de la línia d'ajut i l'exigència d'interès de demora corresponent des del moment del desemborsament del préstec garantit fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, així com quan es superi l'import màxim d'ajut de minimis o no es compleixin els límits de concurrència establerts en el reglament de minimis aplicable en funció de la línia d'ajuts.
16.4 El reintegrament de la quantia corresponent a l'equivalent de subvenció calculada d'acord amb el reglament de minimis aplicable en funció de la línia d'ajut es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desplegament.
El procediment de reintegrament es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sense perjudici de les especialitats que s'estableixin en la normativa aplicable en matèria de subvencions.
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les instal·lacions i les parcel·les, segons el cas, de les persones beneficiàries per comprovar que es compleixen la destinació dels ajuts, els requisits i els compromisos establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sense perjudici de les especialitats que es puguin derivar de la normativa sectorial aplicable.
Amb relació a les declaracions responsables, aquestes comporten que la persona interessada disposa de la documentació pertinent acreditativa de les dades declarades.
Si aquesta conducta està tipificada com a infracció en la legislació aplicable, dóna lloc a la incoació de l'oportú expedient sancionador d'acord amb el règim sancionador.
En el cas que l'objecte de la subvenció inclogui el tractament de dades de caràcter personal, les persones beneficiàries han de complir la normativa corresponent, cosa que comporta adoptar i implementar les mesures de seguretat previstes en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.
Condicions dels préstecs de fins a set anys per al finançament d'inversió en actius fixos d'immobilitzat material i immaterial
c) Termini: el termini màxim del préstec és de set anys, amb un període de carència d'amortització de capital com a màxim de dos anys.
Per a préstecs de més de 50.000,00 i fins a 1.500.000,00€ euros, un màxim de 0,75% de l'import del préstec.
Condicions dels préstecs de més de set anys i fins a deu anys per al finançament d'inversió en actius fixos d'immobilitzat material i immaterial:
a) Tipus d'interès màxim: interès de l'euríbor a 12 mesos més 4,45%.
c) Termini: el termini màxim del préstec és de deu anys, amb un període de carència d'amortització de capital com a màxim de dos anys.
Per a préstecs de més de 50.000,00 i fins a 1.500.000,00€ euros, un màxim de l'1% de l'import del préstec.
Condicions dels préstecs de fins a vuit anys per préstecs per a capitalització d'empreses.
a) Tipus d'interès màxim: interès de l'euríbor a 12 mesos més 5%.
b) L'import del préstec serà fins a un màxim del 100% de l'import de l'actuació subvencionable, amb els límits mínims i màxims especificats a l'apartat 4.4.2 de l'annex 1.
c) Termini: el termini màxim del préstec és de vuit anys, amb un període de carència d'amortització de capital com a màxim d'un any.
d) Comissió d'obertura i estudi: per a préstecs de fins a 50.000,00 euros, 250 euros.
Per a préstecs de més de 50.000,00 i fins a 100.000,00€ euros, un màxim de l'1% de l'import del préstec.
Condicions dels préstecs de fins a cinc anys per a préstecs per a necessitats de circulant:
b) L'import del préstec serà fins a un màxim del 100% de l'import de l'actuació subvencionable, amb els límits mínims i màxims especificats a l'apartat 4.4.3 de l'annex 1.
c) Termini: el termini màxim del préstec és de cinc anys, amb un període de carència d'amortització de capital com a màxim d'un any.
Per a préstecs de més de 50.000,00 i fins a 500.000,00€ euros, un màxim de l'1% de l'import del préstec.
El procediment de sol·licitud dels ajuts regulats en l'annex 1 (o més si n'hi ha més bases reguladores) s'adapta a les peculiaritats de la tramitació utilitzant tècniques telemàtiques mitjançant les normes d'aquest annex.
–4 Identificació de la persona sol·licitant
4.1 La identificació i la signatura de la persona sol·licitant s'efectuaran mitjançant la utilització dels sistemes d'identificació i de signatura electrònica admesos per la seu electrònica de la Generalitat, d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En el cas que l'import total de la subvenció adjudicada superi un total de 60.000 €, es requerirà un nivell alt de seguretat en la identificació i la signatura electrònica per al tràmit d'acceptació de la subvenció o bé en el tràmit de justificació.
4.2 Si el sol·licitant és una persona jurídica, per presentar la sol·licitud caldrà el certificat digital de persona jurídica o el certificat digital del representant de l'empresa, d'acord amb el paràgraf anterior.
5.2 Als efectes del còmput de terminis, la recepció pel Registre telemàtic corporatiu de la Generalitat de Catalunya (S ) un dia inhàbil s'entén efectuada el primer dia hàbil següent.
En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què se li comunicarà aquesta circumstància, se li indicaran els registres presencials on pot presentar la documentació alternativament i se li informarà sobre els efectes d'aquesta interrupció del funcionament en el còmput dels terminis.
–6 Efectes de la presentació de sol·licituds
6.2 L'entitat interessada pot acreditar la presentació de la sol·licitud aportant la confirmació de la recepció de la sol·licitud de la tramitació telemàtica, que haurà d'incorporar, en tot cas, el número de registre d'entrada, i la data i l'hora de presentació al Registre telemàtic corporatiu de la Generalitat de Catalunya (S ).
El servei de notificacions electròniques ofereix una adreça electrònica [URL] que actua com a dipòsit de les notificacions electròniques i compleix els requisits i les garanties de seguretat exigits per la legislació vigent.
Rebreu un avís, sense efectes jurídics, del dipòsit de les vostres notificacions, per correu electrònic o missatge curt a la bústia o telèfon/s indicat/s.
D'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques, i l'article 56.4 de la Llei 26/2010, de 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del Departament disposeu de 10 dies naturals per a la seva visualització o rebuig.
Des del moment en què s'accedeix al contingut de la notificació, s'entén que aquesta notificació ha estat practicada.
Des del moment en què es rebutja la notificació, aquesta notificació es considera practicada
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta Llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis.
En compliment d'aquesta previsió legal, es fan públics els principis ètics i les regles de conducta als quals les persones beneficiàries d'aquestes subvencions han d'adequar la seva activitat i els efectes d'un eventual incompliment d'aquests principis.
Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, a parer seu, sigui present o pugui afectar el procediment.
Amb caràcter general, les persones beneficiàries d'ajuts públics assumeixen les obligacions següents en l'exercici de la seva activitat:
d) Col·laborar amb l'òrgan competent en les actuacions que realitzi per al seguiment i/o l'avaluació del compliment de les obligacions establertes en les bases de la convocatòria, i particularment facilitar la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa a les persones adjudicatàries en relació amb l'Administració o administracions de referència, sens perjudici del compliment de les obligacions de transparència que els pertoquin de manera directa per previsió legal, en el supòsits establerts en l'apartat quart de l'article 3 de la Llei de transparència.
Efectes d'un eventual incompliment dels principis ètics i les regles de conducta:
En cas d'incompliment dels principis ètics i les regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a persones beneficiàries d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions